JUMAL KÕNELEB
Tere jälle!
Mõnikord on elu raske ja asi on naerust kaugel.
On imeline teada,
et kristlastena ei pea me omas jõus eluga hakkama saama.
Piiblis on üks hea kirjakoht paljude teiste heade hulgas.
Nehemja raamat 8:10
Nehemja raamat räägib olukorrast,
milles iisraellased leidsid uuesti Jumala Sõna
ja kui seda loeti, märkasid nad, et asi on halb.
Nad olid naasnud Jeruusalemma ja mõistsid,
et Iisraeli hävitamine ning pagendusse viimine
oli nende endi pattudest tingitud.
Nad lugesid Jumala Seadust ja häbenesid väga enda pärast.
Aga siis ütles preester neile:
Minge sööge rasvaseid roogi ja jooge magusaid jooke,"
kulistage Coca colat,
"ja läkitage osa neile, kellel midagi ei ole valmistatud!
Sest see päev on pühitsetud meie Issandale."
Minge pidutsema. Nüüd on aeg tähistada ja olla rõõmus, mitte nutta!
"Ja ärge kurvastage, sest rõõm Issandast on teie ramm!”
Rõõm Issandas on meie ramm.
Siis, kui meie innukus, jõud ja tahe veavad alt,
saame me uut jõudu. Õnneks on Taevas avatud.
Me saame uut jõudu. Saame paluda Jumalalt uut väge.
Jumal pole kunagi mõelnud, et peaksime minema Temata läbi elu.
Ta saatis sellepärast Püha Vaimu, et saaksime jõudu. Halleluuja!
Täna me teeme veidi teisiti.
Oleme Janiga tunnetanud, et Issand tahab kinnitada
ja värskendada.
Me korraldame siin nüüd kinnitushetke -ja koosoleku.
Sina võid ka osaleda ja me võtame vastu jõudu Issandalt.
Võtame vastu kinnitust Taevast.
Mille läbi see kinnitus tuleb? - See tuleb Püha Vaimu läbi.
On veel üks koht, mille läbi saame kinnitatud.
Vaadake, mida Jumala Sõna teeb Õpetusssõnades 16:24
"Sõbralikud sõnad on nagu kärjemesi,
magusad hingele ja kosutuseks kontidele."
Jumala sõnad on hingele sõbralikud.
Need on kosutuseks ja lausa ravimiks meie kontidele.
Aamen, aamen.
Õpetussõnad 4:20 on üks mu lemmikkirjakohtadest.
"Mu poeg, (tütar), pane tähele mu sõnu,
kuula Jumala sõnu, pööra oma kõrv mu kõnede poole!
Ära kaota neid enesel silmist, hoia need oma südames;
sest need on eluks sellele, kes need leiab,
ja terviseks kogu ta ihule!"
Täna me sööme, naudime ja maitseme
meekärje sarnaseid kinnitussõnu.
Jumala Sõnad mõjuvad nagu ravim kogu me ihu jaoks.
See pole seega lihtsalt raamat. See on täis Jumala väge.
Iga Jumala Sõna on antud meile julgustuseks ja kinnituseks,
mõnikord ka noomimiseks, aga Jumala Sõna on elav sõna.
Pea meeles ka seda, et Kristus on Jumala Sõna.
Sa loed ja sööd ning saad Kristust oma vaimu.
Sa saad nõnda tugevamaks. Jumala Sõna tasub lugeda iga päev.
See on tõepoolest meie igapäevane leib.
Kosutus meie kontidele ja terviseks kogu meie ihule.
Jumala Sõna on samuti seeme.
Täna me võtame neid kinnitussõnu
ja külvame neid seemneid, mis kinnitavad meid.
Kui oled väsinud ja tujutu, siis need sõnad kinnitavad sind.
Need annavad meile jõudu, nagu seemned kannavad vilja.
Imeline on teada, et Taevas on avatud.
Taevas on avatud ja ühendus Taevariigi ja meie vahel on avatud.
Mis ühendab mind Taevariigiga?
Kõige sellega, mis on Jumalas -
Tema rahu, jõu, armastuse, tervise ja õnnistusega?
Mis ühendab Taevariiki ja minu lihast ja luust elu?
Mis on see ühenduslüli ja uks? See uks on Jeesus.
Kui Jeesus tuli maa peale, siis avas Ta Taeva.
Tema ülesanne oli eemaldada kõik minu ja Jumala vahelt.
Ta eemaldas kogu patu ja kõik halva, mis oli meie vahel.
See avati Jeesuses, Taevas on Kristuses avatud.
Kristus elab minus ja mina olen Isas.
Mind on tõstetud välja pimedusest ja asetatud Taevariiki.
Ma ise olen selle läbi valgus.
Taevas on avatud.
Jeesuse vägi - Tema ise toimib minus kogu aeg.
Ma ei pea taguma Taevaväravat: "Aita mind ja anna mulle jõudu!"
Tema läbi on see juba avatud siinsamas.
Piibel ütleb, et Taevariik on seespidi meie sees.
See pole kusagil kosmose teises servas,
vaid see on seespidi meie sees.
Mida see õieti tähendab? Mis see on?
Kristuses. Just Kristuses on see meie sees.
Mis see siis on?
Piibel ütleb, et see on õigus, rahu ja rõõm Pühas Vaimus.
Taevariik on meie sees, kui mõistad seda ja usud sellessse.
Kõik need asjad on vaid ususammu kaugusel meist.
Taevariik pole selline koht, kuhu tuleks hõikuda, et see tuleks
või nagu Joy ütles - koputada selle uksele,
sest see on juba meie sees. Selle allikas on meie sees.
Jeesus on meie sees. Püha Vaim on meie sees.
Piiblis ütleb Jeesus: "Tulge minu juurde!"
Ta ei ütle, et minge kusagile mujale seda jõudu otsima.
"Tulge minu juurde, kõik vaevatud ja koormatud
ja mina annan teile hingamise."
Tema juures on see hingamine, Tema juurest leiame jõudu.
Seda sama ütles Ta jüngritele Apostlite tegude raamatu alguses.
Jeesus ütles, et neil oli aeg võtta vastutus
ja hakata levitama evangeeliumi ning käima ühest linnast teise.
Nad pidid tervendama haigeid.
Jeesus ei öelnud, et minge ja mina lasen jalga.
Jeesus käskis neil oodata.
Apostlite tegude raamat 1:4
"Kui siis Jeesus viibis koos nendega,
keelas ta neil Jeruusalemmast lahkuda,
käskides jääda ootama Isa tõotust, mis teie olete minult kuulnud.
Johannes on küll ristinud veega,
aga teid ristitakse Püha Vaimuga üsna varsti pärast neid päevi.”
Edasi salmist 7: "Tema aga ütles neile:
Ei ole teie osa teada aegu ja tunde,
mis Isa on iseenese meelevallaga seadnud,
vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni.”
Oodake siin, kuni Püha Vaim tuleb.
Kui Püha Vaim tuleb, siis te saate väe
ning saate olema minu tunnistajad.
On oluline mõista, et meil on jõud Taevast.
Meil on jõuallikas, mis iialgi ei kuiva ära.
Jeesus Kristus elab meis oma Püha Vaimu kaudu.
Tema on meie sees ja Püha Vaim on see jõud,
Meid pole kutsutud olema oma jõus sõnakuulelikud kristlased.
Me ei pea püüdma tunnistada oma jõus.
Püha Vaim teeb seda ja meie ei pea enam ootama.
Sel hetkel, kui võtsid Jeesuse vastu,
tuli Püha Vaim sinusse ja Ta on juba sinu sees.
Sa ei pea minema Jeruusalemma ja ootama.
Ei pea ootama uut ärkamist ja uut Vaimu väljavalamist,
sest Taevas on juba avatud.
Võime võtta selle usu kaudu vastu, millal iganes.
Saame kosutust tema Vaimu kaudu. Halleluuja!
Kiri Efeslastele 1:7
"Temas on meil lunastus Tema vere läbi,
üleastumiste andekssaamine Tema armu rikkust mööda,
millega Ta meid on ülirikkalikuks teinud
kõiges tarkuses ja arukuses,
Tema on teatanud meile oma tahtmise saladuse
oma hea nõu kohaselt, mille Ta Kristuses oli kavandanud."
Mida Ta on teinud ja mis on see saladus?
"Aegade täiuse korraldamiseks,
et Kristuses võtta kokku kõik,
mis on taevas ja mis on maa peal."
Minu sees on Kristuses ühendatud kogu Taevas ja maa.
Kogu Taevase Kuningriigi vägi voolab nüüd minus Kristuse läbi.
Kiri Koloslastele 1:12
"Tänades Isa,
kes teid on teinud kõlblikuks osa saama pühade pärandist
valguse riigis."
See ongi see pärandus. Kristus meie sees, Taevariik meis.
"Kes meid on kiskunud välja pimeduse meelevallast
ja asetanud oma armsa Poja kuningriiki."
Imeline! Tema vägi tulvab meisse. Tema armastus tulvab meisse.
Tema armastus ja vägi täidavad iga meie ihuraku
jõu, tervise, terviklikkuse, headuse, rahu ja lohutusega.
Ta lohutab ja uhub ära kõik, mis meid on rõhunud.
Kõik, mis meid on kuidagi koormanud.
Ta tahab meid puhastada ja täita oma armastusega.
Kui oled olnud või oled väsinud või lootuseta ja masendunud -
Issand tahab anda sulle uut jõudu.
Jesaja raamatus 40:31 öeldakse nii:
"Aga kes ootavad Issandat, saavad uut rammu."
Kes pöörduvad Issanda poole, saavad uut jõudu.
"Need tõusevad tiibadega üles nagu kotkad:
nad jooksevad ega tüdi, nad käivad ega väsi."
Jumal tahab tõesti elustada sind ja mind.
Ta tahab anda uut jõudu neile, kes on väsinud.
Kui oled väsinud ja masendunud, siis Issand tahab aidata sind.
Joy ütles ennist selle saateosa eest palvetades,
et Issand tahab murda ikked ja kogu raskuse meie pealt
ning tuua vabaduse, jõu, puhkuse ja rõõmu.
See on nii seatud, et me vajame Jumalat.
Me võime Teda vajada ja olla Temast sõltuvad.
Meid on loodud Jumalast sõltuvateks.
See on hea asi.
Sa ei peagi selle eluga oma jõududega toime tulema.
Sa võid toetuda Jumalale, kes tahab anda sulle jõudu ja abi.
Halleluuja!
Jesaja raamat 40:25
"Kellega te siis võrdlete mind ja kelle sarnane ma olen?
ütleb see, kes on Püha."
Tõstke oma silmad ja vaadake kõrgusse...
Seda tasub meeles pidada!
"Kes on loonud need seal?
Tema, kes nende väe viib välja täiearvuliselt,
kes nimetab neid kõiki nimepidi.
Tema suure väe ja võimsa jõu tõttu ei puudu neist ainsatki.
Mispärast ütled sina, Jaakob, ja räägid sina, Iisrael:
Minu tee on varjul Issanda eest."
Meiegi ütleme nii: "Issand ei näe ega aita!"
Minu tee on varjul Issanda eest
ja mu õigus läheb mööda mu Jumalast?”
Aga ta tuletab meile meelde:
"Kas sa ei tea? Kas sa ei ole kuulnud?
Igavene Jumal, Issand, on maailma äärte Looja;
Tema ei väsi ega tüdi, Tema mõistus on uurimatu."
Isegi kui mina tüdin, siis:
"Tema ei väsi ega tüdi, Tema mõistus on uurimatu.
Tema annab rammetule rammu ja jõuetule jõudu." Rikkalikult.
"Poisidki väsivad ja tüdivad,
noored mehed komistavad ja kukuvad,
aga kes ootavad Issandat, saavad uut rammu,
need tõusevad tiibadega üles nagu kotkad:
nad jooksevad ega tüdi, nad käivad ega väsi."
Jumala vägi tulvab igasse meie ihurakku.
Ta täidab meid varba otsast üle kogu keha imelise uue väega
ja uue tugevusega. - Halleluuja!
Issand on meie jõuallikas.
On imeline teada, et on olemas see jõuallikas.
Seda tõesti ei pea otsima, sest see on meie sees.
Sageli, kui olen olnud väsinud või vajanud värskendust,
kui olen vajanud võidmist, siis Issand on mind õpetanud,
et võin millal iganes paluda ja avada usus Vaimu vastu võtma.
Ma võin seda teha kasvõi siin ja paluda keset saadet,
et Issand täidaks mind rõõmuga. Issand täidabki mind.
Võin tunda, kuidas Ta täidab mind imelise rahuga.
Püha Vaim täidab mind imelise rahuga.
Issanda Vaim laskub.
Tänu, Issand, et Sa puudutad ka igat saate vaatajat.
Värskendad meid kõiki, täidad meid rõõmu ja rahuga.
Tänu, et täidad meid jõuga. Halleluuja, tänu Isa!
Tänu, et Taevas on avatud ja sinult tuleb vägi. Halleluuja!
Imeline.
Nüüd ma jään sellesse ja ei taha sellest ära minna.
Tänu, Isa. Tänu, Jeesus, et Taevas on avatud.
Tänu, et igaüks võib tunda, et Taevas on avatud.
Taevas on nüüd avatud. Jeesus, Sina oled tee, tõde ja elu.
Sa oled meie puhkepaik ja meie jõuallikas. Tänu, Jeesus.
Halleluuja! Tunnetan, et Issand tahab öelda:
"Mina tahan täita su vajadused, tahan olla su elu allikas.
Minus on kõik see, mida sa vajad. Minus on kõik vastused ja info.
Kogu tarkus on minus. Minus."
Halleluuja!
- Imeline.
Jesaja raamat 58:11
"Ja Issand juhatab sind alati."
On imeline, et Ta juhatab mind alati ja toidab.
"Ja Issand juhatab sind alati ning toidab su hinge põuasel maal."
Kui meile tundub, et oleme nagu kuivas kõrbes.
"Ta toidab mu hinge põuasel maal; ta teeb tugevaks su luud-liikmed
ja sa oled otsekui kastetud rohuaed,
veelätte sarnane, mille vesi ei valmista iial pettumust."
See on imeline. See kirjakoht räägib sabatist.
See räägib sellest, mis toimub, kui veedame päeva aega Issandaga.
Puhkame Tema ligiolus ja saame värskendust Tema ligiolus.
See allikas on meile avatud igal päeval.
Sellest räägib ka kiri Efeslastele 5:18
"Ja ärge joovastuge veinist, millest tuleb liiderlikkus,
vaid saage täis Vaimu."
Me kõik teame alkoholi kohta, et kuigi see võib hästi maitseda
ja algul avaldab head mõju ning tundub, et mured kaovad,
siis selles peitub konks, mis on paljusid hävingusse vedanud.
Paljude elud on hävitatud.
Piibel ei soovita sellele toetuda ja soomlastena me teame, milles asi.
Alkoholi mõju lahtudes
on mured enamasti kümme korda suuremad.
Kui täitume Püha Vaimuga, siis mured hoopis kaovad.
Need ununevad tõeliselt.
Siin öeldakse: "Saage täis Püha Vaimu."
See ei tähenda Püha Vaimu ristimise vastuvõtmist
ja ühekordset Püha Vaimuga täitumist.
See on nagu allikas, mis pulbitseb ja mille juurde me saame tulla
ning iga päev võtta vastu ja täituda Püha Vaimuga.
Saame täituda Püha Vaimuga ja see on nii imeline.
See on allikas. Saage täis Püha Vaimu.
Kui Püha Vaim puudutab ja täidab, siis mured kaovad päriselt,
nagu Joy enne ütles.
Püha Vaimuga täitudes saad usukindluse, et asjad laabuvad.
Issand on suurem.
Psalm 147
"Halleluuja! Jah, hea on mängida meie Jumalale;
jah, kaunis ja kohane on kiituslaul.
Issand ehitab Jeruusalemma, Tema kogub Iisraeli hajutatud."
Meie oleme Jumala rahvas. Ta ehitab ja kogub ka meid.
"Ta parandab need, kelle süda on murtud,
ja seob kinni nende valusad haavad.
Tema määrab tähtede arvu ja nimetab neid kõiki nimepidi.
Meie Issand on suur ja vägev rammult;
Tema mõistus on määratu.
Issand peab ülal viletsaid, aga õelad alandab maani."
Ta peab meid ülal.
"Laulge Issandale tänuga,
mängige kandlel kiitust meie Jumalale,
kes katab taeva paksude pilvedega, kes valmistab maale vihma,
kes laseb tärgata rohu mägedele, ta annab loomadele nende toidu
ja kaarnapoegadele, kes teda hüüavad."
Ka meile.
"Temale ei meeldi hobusevägi
ega ole Tal head meelt jalameeste säärtest.
Issandal on hea meel neist, kes teda kardavad,
kes loodavad Tema helduse peale."
Talle meeldib see, kui me Temast sõltume.
"Ülista, Jeruusalemm, Issandat! Siion, kiida oma Jumalat!
Sest Tema on teinud tugevaks su väravate riivid."
Ta teeb mind tugevaks.
"Tema õnnistab su lapsi sinu sees.
Ta annab rahu su piirile, ta küllastab su tuumaka nisuga."
Imeline!
Siin tuleb esile jõuallikas.
Kui oled nii väsinud, et ei jaksa ülistada
ning ei tea, kuidas pääseda Vaimu ligiollu,
ei tea kuidas täituda Vaimuga, siis ülistusmuusika aitab kindlalt.
Ülistus toob kaasa Jumala ligiolu.
Pane kasvõi mõni plaat mängima või kui sul pole seda ostetud,
siis osta see omale või kuula kristlikku raadiokanalit.
Ülistus tõstab meid üles, ülistus toob kaasa Issanda ligiolu
ja tõstab meid pimedusest valgusesse.
Juba see, kui kodus mängib taustaks ülistusmuusika, aitab päris palju.
See on jõuallikas.
Kirjas Efeslastele öeldakse, et täituge Püha Vaimuga.
Edasi salmis 19 jätkub sõnum nii:
"Lauldes omavahel psalme, hümne ja vaimulikke laule,
lauldes ja pilli mängides kogu oma südamega Issandale,
tänades alati Jumalat ja Isa meie Issanda Jeesuse Kristuse nimel."
Siin räägitakse just sellest,
et muusika ja Jumala ülistamine annab kõige keskel uut jõudu.
Saame värskendust Vaimus,
saame laulda Jumalale ning ülistada Teda.
See tõstab meid ja annab meile uut jõudu edasi minemiseks.
Julgustan sind ülistusmuusikat kuulama.
Kui ise ei jaksa ülistada, pane ülistusmuusika mängima.
Mine sellega kaasa ja lase sel end elavdada.
Olen väga tänulik selle üle,
et tänapäeval on kogudustes kõlamas palju ülistusmuusikat
ja see on jõudnud ka meie maale.
Me saame ülistada ja koguneda Teda kiitma.
See on vägev!
Viimane kirjakoht on Jesaja 35:
"Kõrb ja liivik rõõmutsevad,
nõmmemaa hõiskab ja õitseb nagu liilia.
Ta õitseb kaunisti ja ilutseb rõõmu ning hõiskamisega,
temale antakse Liibanoni toredus, Karmeli ja Saaroni ilu.
Nad saavad näha Issanda toredust, meie Jumala ilu.
Kinnitage nõrku käsi ja tehke tugevaks komistavad põlved!
Öelge neile, kel rahutu süda: Olge kindlad, ärge kartke!
Vaata, teie Jumal!"
Palvetame.
Tänu, Issand!
Tänu, et saame olla siin Sinu palge ees.
Issand, Sa täidad meid just praegusel hetkel
oma imelise väega.
Tänu, Issand, et Sa puudutad iga üksikut ihurakku.
Sa tugevdad ja kinnitad. Tänu, Issand, tervise eest!
Tänu, et sa tood esile tervise pealaest jalatallani.
Iga millimeeter, iga kiud ja kude meie ihudes
saab võtta vastu Sinu puudutuse, Issand.
Ma kutsun kõikide ihusid olema normaalsed ja terved
ning toimima praegusel hetkel Jeesuse nimel.
Tänu, Issand, Sinu väe eest! Võime tõusta ja sirutada tiibu
ning tõusta nagu kotkad ja minna edasi uue jõuga.
Jeesuse nimel, aamen.
Tänu, Issand, et Su Püha Vaim laskub
ning kõk masendus ja lootusetus pühitakse ära.
Tänu, et su rahu ja rõõm laskub ning vabadus tuleb südameisse.
Tänu, Püha Vaim, et Sa tuled, puudutad ja vabastad meid kõiki.
Aamen.
Issand on nii hea. Ta on nii võimas.
Tõesti, tänu Jumalale ja tänu ka TV7 eest.
Kui soovid seda tööd õnnistada, võid helistada numbrile 900 1777
Kõnega annetad 7 eurot.
Võid kasutada ka kontonumbreid, mida näed saate lõpus teleriekraanil.
Kui soovid rohkem teada meie töö kohta,
külasta kodulehekülge www.kristillinenkoulu.org
Sealt võid tellida neid raamatuid või meie ühingu ajalehte,
mis tutvustavad meie kristlikku lasteaeda ja kooli.
Ole õnnistatud ja tea, et Jumal on Su jõuallikas.
Jeesuse nimel, aamen.
TV7 annetustelefon: 900 1777 (7 eur'i) TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7